EUROOPAN YHTEISÖJEN KOMISSIO 
Bryssel, 08.07.1998 
KOM( 1998) 408 lopull. 
95/0159 (SYN) 
Uudelleen käsitelty ehdotus: 
NEUVOSTON ASETUS (EY) 
HAJAUTETUSTA YHTEISTYÖSTÄ 
(komission EY.n perustamissopimuksen 189 C (d) 
artiklan nojalla esittämä) 

PERUSTELUT 
(Euroopan parlamentin yhteistoimintamenettelyn toisessa käsittelyssä tekemät ja 
komission hyväksymät ja hyväksymättä jättämät tarkistukset) 
Komissio esitti 31. elokuuta 1995 neuvostolle ja parlamentille ehdotuksen asetukseksi 
hajautetusta yhteistyöstä. 
Kyseiseen perustamissopimuksen 130 w artiklaan perustuvaan ehdotukseen neuvoston 
asetukseksi sovelletaan yhteistoimintamenettelyä (perustamissopimuksen 189 c artikla). 
Parlamentti antoi yhteistoimintamenettelyn mukaisesti lausuntonsa ensimmäisessä 
käsittelyssä 15. joulukuuta 1995. 
Neuvosto vahvisti 5. marraskuuta 1997 yhteisen kannan. 
Euroopan parlamentti antoi lausuntonsa toisessa käsittelyssä 1. huhtikuuta 1998 ja 
hyväksyi 17 tarkistusta (EP 167.396). 
Perustamissopimuksen 189 c artiklan d kohdan nojalla komissio esittää hyväksymänsä 
tarkistukset sisältävän uudelleen käsitellyn ehdotuksen. 
Uudelleen käsitellyn ehdotuksen tarkoituksena on antaa hajautettua yhteistyötä koskevan 
budjettikohdan hallintoa koskevat yksityiskohtaiset säännöt. 
2-
PARLAMENTIN TOISESSA KÄSITTELYSSÄ HYVÄKSYMIÄ TARKISTUKSIA 
KOSKEVIA HUOMAUTUKSIA 
1. Hyväksyttyjen ja hyväksymättä jätettyjen tarkistusten erittely 
Toisessa käsittelyssä hyväksytyt tarkistukset voidaan jakaa kahteen ryhmään: 
1.1. Tarkistukset, jotka ovat hyväksyttävissä ja jotka komissio on hyväksynyt: 
tarkistukset 1 ja 3 (johdanto-osan uudet kappaleet) ja tarkistus 4 ( 1 artikla) ovat 
hyväksyttävissä, koska niissä määritellään hajautetun yhteistyön ja 
budjettikohdan käytön tavoitteet, jotka komissio aikoo panna täytäntöön, 
tarkistus 2 (johdanto-osan kolmas kappale) ja tarkistus 5 (4 artikla) koskevat 
rahoitusohjeen määrän poistamista, joka ei kuulu yksinomaan neuvoston 
budjettivaltaan, 
tarkistuksessa 6 (5 artiklan 4 kohta) vahvistetaan uudelleen komission 
alkuperäisen ehdotuksen säännökset ja tuodaan esiin sellaisten toimenpiteiden 
välttämättömyys, joilla voidaan tuoda julki se, että apu on yhteisön antamaa, 
tarkistuksessa 7 (5 artiklan 5 kohdan b alakohta) ei muuteta pohjimmiltaan 
artiklan soveltamisalaa, ja se hyväksyttiin jo ensimmäisessä käsittelyssä, 
tarkistus 13 (10 artiklan 2 kohta): vaikka vuosikertomukseen sisällytettävässä 
tiivistelmässä ei voida edellyttää yksityiskohtaisia tietoja, komissio voi hyväksyä, 
että aloitettuihin toimiin osallistuvat kumppanit nimetään selvästi, 
tarkistukset 14, 15 ja 16 (10 artiklan 3 kohta, 11 ja 12 artikla) vähentävät 
neuvoston yhteisessä kannassa esitettyjen lisävelvollisuuksien määrää, jotka 
koskevat tietojen toimittamista komission aloittamista toimista sekä arviointien 
tuloksista, 
tarkistuksella 17 (13 artiklan 2 kohta) poistetaan asetuksen rajoitettu 
soveltamisaika (vit. komission asiaa koskeva julistus yhteisen kannan 
hyväksymisen yhteydessä) tarkistuksen n:o 4 hyväksymisen mukaisesti. 
1.2. Tarkistukset, jotka eivät ole hyväksyttävissä ja joita komissio ei Ole hyväksynyt: 
tarkistus 11, ensimmäinen osa, toinen virke ja toinen osa (8 artikla) koskee 
parlamentin osallistumista vuosittaiseen näkemysten vaihtoon suuntaviivoista ja 
niissä puitteissa toteutettavien toimien avoimuutta. Komissio ei voi hyväksyä tätä 
tarkistusta, koska parlamentin esittämä lähestymistapa ei ole heinäkuussa 1987 
komiteamenettelystä tehdyn päätöksen mukainen, 
tarkistus 11, ensimmäinen osa, ensimmäinen virke (8 artikla): vaikka siinä 
muutetaan komiteamenettelyä koskevaa säännöstä komission alkuperäistä 
ehdotusta erittäin paljon vastaavaksi, sitä ei voida poliittisen johdonmukaisuuden 
vuoksi hyväksyä, koska se poikkeaa neuvoston yhteisen kannan hyväksymisen 
yhteydessä vaikeasti saavutetusta ja komission kannattamasta kompromissista, 
tarkistus 12 (9 artikla) liittyy säännökseen yleisiä suuntaviivoja koskevasta 
vuosittaisesta näkemysten vaihdosta ja sen tarkoituksena on kyseisen säännöksen 
poistaminen johdonmukaisena seurauksena siitä, että tämän säännöksen sisältö 
olisi siirrettävä tarkistuksella 11 (ensimmäinen osa, ensimmäinen virke) 8 
artiklaan. Koska komissio ei hyväksynyt tarkistusta 11, kyseinen säännös on 
esitettävä 9 artiklassa sellaisena kuin se on yhteisessä kannassa, 
tarkistus 8 (7 artiklan 2 kohta) koskee sen neuvoston lisäämän säännöksen 
poistamista, joka koskee rahoituspäätösten käsittelyn ja hyväksymisen 
edellytyksiä 8 artiklalla perustetussa hallinnollisessa komiteassa (toimet, jotka 
yksinään ylittävät yhden miljoonan eeun kynnyksen). Huolimatta siitä, että 
komissio oli ilmaissut yhteisen kannan hyväksymisen yhteydessä pahoittelevansa 
neuvoston kannattaman kynnyksen määrää, se ei voi hyväksyä tätä tarkistusta, 
koska 7 artiklan 2 kohdan säännösten säilyttäminen on sidoksissa 8 artiklan 
säännöksiin (II b lajin hallinnollisen komitean perustaminen), jotka ovat tulosta 
vaikeasta neuvostossa saavutetusta kompromissista, jota komissio on kannattanut. 
(Ks. edellä tarkistus 11, ensimmäinen osa, ensimmäinen virke), 
tarkistusten 9 ja 10 (7 artiklan 5 ja 6 kohta) tarkoituksena on laajentaa 
kehitysmaiden mahdollisuuksia osallistua hankintasopimuksiin ja myöntää 
edunsaajamaan ja alueen kehitysmaiden tarjouksen tekijöille mahdollisuus 
etuuskohteluun (samanlaisilla tarjousehdoilla). Vaikka komissio ymmärtää näiden 
tarkistusten taustalla olleet motiivit, se ei voi hyväksyä näitä tarkistuksia 
erityisesti yhdenmukaisuuden säilyttämiseksi aiemmin vastaavissa yhteyksissä 
tehtyjen ratkaisujen kanssa (Jot^a koskevat tarjouskilpailuihin ja 
hankintasopimuksiin osallistumista sekä tavaratoimituksia), joita esiintyy useissa 
viime vuosina annetuissa kehitysyhteistyötä koskevissa asetuksissa. 
5-
Uudelleen käsitelty ehdotus: 
NEUVOSTON ASETUS (EY) N:o 
annettu 
hajautetusta yhteistyöstä 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 130 \v 
artiklan, 
ottaa huomioon komission ehdotuksen ( ), 
noudattaa perustamissopimuksen 189 c artiklassa määrättyä menettelyä ( ), 
sekä katsoo, että 
hajautettu yhteistyö on uusi kehitysyhteistyötä koskeva lähestymistapa, jonka 
tarkoituksena on toimien mukauttaminen ja niiden elinkelpoisuuden varmistaminen 
asettamalla toimijat keskeiselle sijalle niiden toteuttamisessa, 
hajautetun yhteistyön kaltaisia kehitysyhteistyötapoja korostetaan neljännessä AKT— 
EY-yleissopimuksessa, rahoitusavusta ja teknisestä avusta Aasian ja Latinalaisen 
Amerikan kehitysmaille sekä taloudellisesta yhteistyöstä näiden maiden kanssa 25 
päivänä helmikuuta 1992 annetussa neuvoston asetuksessa (ETY) N:o 443/921 sekä 
yhteistyöstä valtioista riippumattomien järjestöjen kanssa 27 päivänä toukokuuta 1991 
annetussa neuvoston päätöslauselmassa ja lukuisissa Euroopan parlamentin 
päätöslauselmissa, 
budjettivallan käyttäjä on päättänyt sisällyttää vuoden 1992 talousarvioon budjettikohdan 
tämän lähestymistavan edistämiseksi kaikissa kehitysmaissa, 
hajautettua yhteistyötä koskevan budjettikohdan tarkoituksena on aikaansaada pitkällä 
aikavälillä todellinen muutos Euroopan unionin kehitysyhteistyömenetelmiin, 
1 HYVLL52, 27.2.1992, s. I. 
hajautettu yhteistyö edistää merkittävällä tavalla perustamissopimuksen 130 u artiklassa 
esitettyjen yhteisön yhteistyöpolitiikan tavoitteiden toteuttamista, ja 
olisi vahvistettava tämän yhteistyön toteuttamista koskevat yksityiskohtaiset säännöt, 
ON ANTANUT TÄMÄN ASETUKSEN: 
1 artikla 
Yhteisö tukee yhteisön ja kehitysmaiden hajautetun yhteistyön toimijoiden kestävään 
kehitykseen liittyviä toimia ja aloitteita edistääkseen erityisesti: 
kehitysmaiden väestöjen tarpeita vastaavaa ja niiden tekemien aloitteiden mukaista 
osallistavampaa kehitystä, 
kansalaisyhteiskuntien monipuolistumista ja voimistumista sekä perustasolla 
tapahtuvaa kansanvallan kehittymistä näissä maissa, 
yhteisön ja kehitysmaiden hajautetun yhteistyön toimijoiden saamista mukaan 
näiden tavoitteiden saavuttamiseen tähtäävään toimintaan jäsennettyjen ohjelmien 
avulla. 
Näillä toimilla edistetään hajautettua yhteistyötä kaikkien kehitysmaiden hyväksi. 
2 artikla 
Tämän asetuksen nojalla toteutettavien toimien painopistealueita ovat: 
henkilöstö- ja teknisten voimavarojen kehittäminen, sosiaali- ja talousalan 
kehittäminen paikallisesti kehitysmaiden maaseudulla tai kaupungeissa, 
hajautetun yhteistyön toimijoihin kohdistuva tiedotus ja heidän aktivoimisensa, 
hallintoelinjärjestelmän vahvistamisen ja näiden toimijoiden toimintakyvyn 
tukeminen, 
toimiin liittyviä menettelyjä koskeva tuki ja seuranta. 
3 artikla 
Yhteistyökumppaneita, jotka voivat saada tämän asetuksen mukaista rahoitustukea, ovat 
seuraavat yhteisön hajautetun yhteistyön ja kehitysmaiden toimijat: paikallinen 
julkishallinto, valtiosta riippumattomat järjestöt, ammatilliset ryhmät ja paikalliset 
aloileryhmät, osuuskunnat, ammattijärjestöt, nais- tai nuorisojärjestöt, oppi- ja 
-7 
tutkimuslaitokset, kirkot ja kaikki kansalaisyhdistykset, jotka voivat osaltaan vaikuttaa 
kehitykseen. 
4 artikla 
1. Budjettivallan käyttäjä päättää vuosittaisista määrärahoista rahoitusnäkymien 
rajoissa. 
2. Budjettivallan käyttäjä määrittelee kunakin varainhoitovuonna käytettävissä olevat 
määrärahat ottaen huomioon Euroopan yhteisöjen yleiseen talousarvioon sovellettavan 
varainhoitoasetuksen 2 artiklassa tarkoitetut moitteettoman varainhoidon periaatteet. 
5 artikla 
1. Edellä 1 artiklassa tarkoitetussa toiminnassa käytettäviä keinoja ovat muun muassa 
tutkimukset, tekninen apu, koulutus- tai muu palvelutoiminta, tavaratoimitukset ja 
työsuoritukset sekä tilintarkastukset ja arviointi-ja tarkastuskäynnit. 
2. Yhteisön rahoituksella voidaan kiinteän omaisuuden hankintaa lukuun ottamatta 
kattaa sekä investointikuluja että toistuvia kuluja (joihin kuuluvat hallinto-, ylläpito- ja 
toimintakulut) ottaen huomioon, että hankkeen on mahdollisuuksien mukaan oltava 
elinkelpoinen keskipitkällä aikavälillä. 
3. Edellä 3 artiklassa määritellyiltä kumppaneilta pyritään saamaan rahoitusta kaikkia 
yhteistyötoimia varten. Tätä rahoitusosuutta pyydettäessä otetaan huomioon kyseisten 
kumppaneiden mahdollisuudet ja kunkin toimen laatu. 
4. Yhteisrahoitusmahdollisuuksia erityisesti jäsenvaltioiden kanssa voidaan pyrkiä 
löytämään. Tarpeelliset toimenpiteet toteutetaan sen esille tuomiseksi, että tämän 
asetuksen mukaisesti annettu apu on yhteisön apua. 
5. Perustamissopimuksessa tarkoitettujen johdonmukaisuuden ja täydentävyyden 
tavoitteiden saavuttamiseksi ja näiden toimien mahdollisimman suuren tehokkuuden 
varmistamiseksi komissio voi toteuttaa kaikki tarpeelliset koordinointitoimenpiteet, joita 
ovat erityisesti: 
a) järjestelmällisen sellaisten tietojen vaihto- ja analysointijärjestelmän luominen, 
jotka liittyvät yhteisön ja jäsenvaltioiden rahoittamiin toimiin ja loimiin, joiden 
rahoitusta ne suunnittelevat, 
b) toimien koordinointi niiden toteuttamispaikalla vaihtamalla tietoja komission ja 
jäsenvaltioiden edustajien välillä avunsaajamaassa tai -maissa. 
6 artikla 
Tämän asetuksen mukainen rahoitus annetaan avustuksina. 
7 artikla 
1. Komission tehtävänä on tässä asetuksessa tarkoitettujen toimien arviointi, niistä 
päättäminen ja niiden hallinnointi voimassaolevia budjettimenettelyjä ja muita, erityisesti 
Euroopan yhteisöjen yhteiseen talousarvioon sovellettavassa varainhoitoasetuksessa 
säädettyjä menettelyjä noudattaen. 
2. Niitä toimia koskevat päätökset, joille tämän asetuksen nojalla annetaan 
rahoitustukea yli miljoona ecua toimintaa kohden, sekä kaikki tällaiselle toiminnalle alun 
perin hyväksyttyyn määrään yli 20 prosentin lisäyksen aiheuttavat muutokset tehdään 
8 artiklassa määrätyn menettelyn mukaisesti. 
3. I lankkeiden ja ohjelmien arvioinnissa otetaan huomioon seuraavat tekijät: 
toimien tehokkuus ja elinkelpoisuus, 
kulttuurisidonnaiset, sosiaaliset, sukupuolten väliseen tasa-arvoon liittyvät sekä 
ympäristönäkökohdat, 
toimille asetettujen tavoitteiden toteuttamisen edellyttämä institutionaalinen 
kehitys, 
samankaltaisista toimista saadut kokemukset. 
4. Kaikissa tämän asetuksen nojalla tehdyissä rahoitussopimuksissa määrätään 
erityisesti, että komissio ja tilintarkastustuomioistuin voivat suorittaa itse paikalla 
tarkastuksia noudattaen tavanomaisia komission määrittelemiä yksityiskohtaisia sääntöjä, 
jotka ovat voimassa olevien määräysten, erityisesti Euroopan yhteisöjen yleiseen 
talousarvioon sovellettavan varainhoitoasetuksen säännösten mukaisia. 
5. Tarjouskilpailuihin ja hankintasopimuksiin voivat yhtäläisin ehdoin osallistua 
kaikki jäsenvaltioiden, avunsaajamaiden ja muiden kehitysmaiden luonnolliset ja 
oikeushenkilöt. Osallistuminen voidaan laajentaa koskemaan muita kehitysmaita ja 
asianmukaisesti perustelluissa poikkeustapauksissa muita kolmansia maita. 
6. Tavaranhankintojen on oltava jäsenvaltioiden tai avunsaajamaan tai muiden 
kehitysmaiden alkuperää. Asianmukaisesti perustelluissa poikkeustapauksissa 
tavaranhankinnat voivat olla peräisin muista kolmansista maista. 
-9-
8 artikla 
1. Komissiota avustaa maantieteellinen komitea, jonka toimivaltaan kehitysyhteistyö 
kuuluu. 
2. Komission edustaja tekee komitealle ehdotuksen tarvittavista toimenpiteistä. 
Komitea antaa lausuntonsa ehdotuksesta määräajassa, jonka puheenjohtaja voi asettaa 
asian kiireellisyyden mukaan. Lausunto annetaan perustamissopimuksen 148 artiklan 2 
kohdassa niiden päätösten edellytykseksi määrätyllä enemmistöllä, jotka neuvosto tekee 
komission ehdotuksesta. Komiteaan kuuluvien jäsenvaltioiden edustajien äänet 
painotetaan mainitussa artiklassa määrätyllä tavalla. Puheenjohtaja ei osallistu 
äänestykseen. 
3. a) Komissio päättää suunnitelluista toimenpiteistä, joita sovelletaan välittömästi. 
b) Jos nämä toimenpiteet eivät kuitenkaan ole komitean lausunnon mukaisia, 
komissio ilmoittaa niistä viipymättä neuvostolle. Tällöin: 
komissio voi siirtää päättämiensä toimenpiteiden soveltamista enintään yhdellä 
kuukaudella ilmoituksen tekopäivästä. 
neuvosto voi määräenemmistöllä päättää asiasta toisin ensimmäisessä 
luetelmakohdassa tarkoitetun ajan kuluessa. 
9 artikla 
Hdellä 8 artiklassa mainitussa komiteassa käydään komission edustajan esityksen 
pohjalta kerran vuodessa keskustelua tulevan vuoden toiminnan yleisistä suuntaviivoista. 
10 artikla 
Kunkin varainhoitovuoden päätyttyä komissio antaa Euroopan parlamentille ja 
neuvostolle vuosikertomuksen, joka sisältää tiivistelmän varainhoitovuoden aikana 
rahoitetuista toimista sekä arvion tämän asetuksen täytäntöönpanosta varainhoitovuoden 
aikana. 
Tiivistelmässä annetaan erityisesti yksityiskohtaisia tietoja niistä hajautetun yhteistyön 
toimijoista, joiden kanssa sopimukset on tehty. 
/ / artikla 
Komissio arvioi säännöllisesti yhteisön rahoittamia toimia selvittääkseen, onko niille 
asetetut tavoitteet saavutettuja laatiakseen suuntaviivoja tulevien toimien tehostamiseksi. 
12 artikla 
Tämä asetus tulee voimaan kolmantena päivänä sen jälkeen, kun se on julkaistu 
Euroopan yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
ehty Luxemburgissa 
Neuvoston puolesta 
Puheenjohtaja 

ISSN 1024-4492 
KOM(98) 408 lopullinen 
ASIAKIRJAT 
FI II 06 02 
Luettelonumero : CB-C\M)8-4iy-l-ï-C 
ISBN 92-78-37541-1 
Euroopan yhteisöjen virallisten julkaisujen toimisto 
L-2985 Luxemburg 
• )JL